**Zapisnik srečanja IDO v Vipavi 4. 2. 2023**

1. Najprej smo se na kratko predstavili, da smo ugotovili iz katerih župnij prihajamo.

2. Sledila je molitev ( glej prilogo)

3. Po molitvi so bili predstavljeni vsebinski poudarki in izzivi škofijskega dogajanja sinode in zaključki slovenskega poročila za celinsko zasedanje sinode (glej prilogo).

4. Gospod škof je pa prispeval poudarke o evharistiji in sinodi(glej prilogo).

5. Nato je sledil še pregled celinskega dokumenta za sinodo glede evharistije(glej prilogo).

6. Delo po skupinah in pogovor pa je oblikovalo tako izzive, razhajanja in prednostne naloge, ki jih lahko izpolnimo v naših okoljih in župnijah.

**Zapisnik skupin pri srečanju izrednih delivcev, 4. 2. v Vipavi**

1. **Kateri uvidi – izzivi so najbolj v sozvočju z življenjskimi izkušnjami in konkretno stvarnostjo naše krajevne Cerkve**

 - Pomen tihote pri kesanju na začetku svete maše in po obhajilu. Duhovniki naj spodbujajo in razlagajo in ozaveščajo o pomenu tihote.

- Osveščanje in vzgoja vernikov za vodenje ljudskih pobožnosti, tudi za čas, ko bo duhovnikov vedno manj.

- Ljudske pobožnosti bodo ohranjale naše župnije v prihodnosti. Potrebno je ozaveščati in razložiti možnosti raznih ljudskih pobožnosti,.

 - Osveščati je potrebno glede obhajila na domu za bolne in ostarele, izrednih delivcev obhajila, da se razblinijo predsodki, češ samo duhovnik lahko prinaša obhajilo domov.

- Pri verouku je potrebno skrbeti za ohranjanje čuta za vero, za Jezusa v tabernaklju, priprava na nedeljsko sveto mašo.

- Rešitev župnij je v vključevanju laikov pri delu v župnijah.

**2. Katere bistvene napetosti ali razhajanja se zdijo še posebej pomembna?**

- Negovati zdravo tradicionalnost – zdrave korenine, a ostati odprti za novejše izzive.

- Ozaveščanje vernikov o pomenu izrednih delivcev svetega obhajila.

- Več ozaveščanja o vrednem prejemanju svetega obhajila.

- Ob združevanju župnij ljudje težko sprejmejo ali celo zavračajo obisk maše drugje.

- Namesto besede podružnica naj se uporablja izraz občestvo.

- Preveč je vse na duhovnikih, tudi pričakovanja občestva.

- Spoštujmo in imejmo radi tiste duhovnike, ki jih imamo.

- Pred branjem Božje Besede, bi velikokrat potrebovali samo kratko besedo, da bi postali čuječi in prisluhnili v resnici, kaj nam Bog govori.

- Pomen pridige - iz Božje Besede v življenje in vzgoja za življenje. Pomembna je tudi dolžina pridige.

**3. Prednostne naloge**

- Pridobivati občestva z druženjem tudi izven cerkve, agape, druženja, romanja…..

- Skrbeti za katehezo staršev

- Učiti se bomo morali od bolj živih cerkva po drugih celinah – misijonska razsežnost

- Oblikovati živo srce – z ljubeznijo do evharistije, Božje Besede, se dati na razpolago za ohranjanje skupnosti.

- Skrbeti in navezati stike z drugače verujočimi v našem okolju.

- Prevzemati odgovornost za dejavnosti v župnijah.

- Držimo se Svetega pisma in ne privat razodetij

- Negovati skupnosti tudi v sozvočju z drugimi župnijami (spovedni dan, dekanijske svete maše, medžupnijski oratoriji, medžupnijske mladinske skupine, druženje strežnikov na medžupnijskih srečanjih).